من يفقه قولي السلام عليكم ورحمة الله وبركاته. اهلا بحضراتكم في المقطع رقم تسعمية خمسة وتمانين. من مقاطع حظر التجول والحلقة الثامنة من حلقات تدبر سورة التوبة ارجو من حضراتكم تجيبوا المصاحف وآآ احنا تدبرنا امبارح قول الله تعالى في الاية تلاتة وعشرين افتح معي
معي الاية تلاتة وعشرين. يلا قلب قلب قلب بسرعة كده وهات لي اية تلاتة وعشرين اعوذ بالله السميع العليم من الشيطان الرجيم. يا ايها الذين امنوا لا تتخذوه ابائكم واخوانكم اولياء ان استحبوا. ان استحبوا الكفر عشر
لا الايمان الليمون وتا دبرناها البارح. ان ربنا بيقول للمؤمنين لا تتخذوا ابائكم واخوانكم اولياء ما ينفعش يبقى لكم ولاء لهم ولا آآ آآ يعني آآ اسمه ايه؟ آآ تضع فيهم ثقتكم
اذا هم استحبوا الكفر على الايمان كده هم اختاروا يظلوا على الكفر وتركوا الايمان. واللي يتولاهم منكم فاولئك هم الظالمون. عايز اقول لكم على حاجة. لما اسلم سيدنا عبدالرحمن بن ابي بكر
بعد الحديبية. يعني ده من المجموعة اللي ذكرت في اخر سورة التوبة اللي هي الذين امنوا من بعد وهاجروا. يعني بعد الحديبية كان منهم عبدالرحمن بن ابو بكر. فده اسلم في مرحلة متأخرة وهاجر بس بعد الحديبية
وده من الناس من الصحابة الكويسين العزماء اللي شاركوا في يعني معركة اليمامة اللي هي اعنف معارك حروب الردة اللي هي كانت بتسمى حديقة الموت اللي كان فيها اللي قتل فيها مسيلمة الكذابة. ده كان بيشارك ايه؟ ويشارك في اليرموك اللي تحت قيادة خالد بن الوليد المسلمين هزموا
هذا الصحابي العظيم ده يعني بعد ما اسلم بعد الحديبية وتأخر اسلامه كده مع انه ابن ابو بكر الصديق لكن اه يعني انك لا تهدي من احببت والله يهدي من يشاء
لما اسلم قال لابوه ايه لقد رأيتك يا ابي يوم بدر فحت عنك. يعني شفتك في قلب المعركة يوم بدر بس بعدت عنك. يعني اكيد لن اقاتل ابدا اخويا يعني
فابو بكر الصديق قال له والله لو رأيتك يومها لقتلتك مين فيهم عمل الصح ومين فيهم عمل الغلط الاتنين صح ليه؟ عبدالرحمن بن ابي بكر في بدر كان من جنود الباطل. فكان لازم يختار بين ابوه وبين هبل
اكيد مش هيختار هبل ده يبقى هبل لو هيختار هبل. عمل ايه؟ يختار ابوه العمل الصح على فكرة مش ممكن يبقى ولاءه لصنم اعزم من ولاءه لابوك. انما ابو بكر الصديق يوم بدر كان من جنود الحق. من جنود الله. كان لازم يختار بين الله وبين ابنه
لان ابنه في يومها كان استحب الكفر على الايمان فاختار الله. لكن هو الحمد لله ما شافوش يعني. طيب. العبرة يا جماعة هي ان الدنيا عبارة عن مجموعة قرارات لازم تقررها تاخد قرار انت طول الوقت تاخد قرارات. قراراتك لازم تكون مبنية على اولويات اولوياتك لازم رقم واحد
يبقى الله سبحانه وتعالى نكمل بقى المعنى ده باية تانية بقى تفصيلية. ادي الاية بقى اربعة وعشرين قل ان كان اباؤكم وابناؤكم واخوانكم وازواجكم وعشيرتكم واموال وتجارة تخشون كسادها ومساكن ترضونها. احب اليكم من الله
ورسوله وجهاد في سبيله فتربصوا. حتى يأتي الله بامره والله لا يهدي القوم الفاسقين بصوا يا جماعة بصفة عامة بقى بصفة عامة سواء بقى الاباء والابناء دول كافرين او مؤمنين يجب ان المسلم يكون عنده وضوح في مسألة الاولويات
ولاءه لمين اكتر من مين يعني ازا تعارضت المصلحتين تختار ايه ممكن واحد يقعد عن الجهاد عشان ولاده وزوجته تعلقه في رقبته. يقول له يا بابا ما تسبناش. هتسبنا لمين ؟ يقوم قاعد
وده بيشرح الحديث الشريف اللي بيقول فيه الرسول عليه الصلاة والسلام الولد يعني اولادك اولاد وبنات الولد جبنة مبخلة. يعني يخليك تجبن عن القتال. ويخليك تبخل عن الانفاق. ما انت عايز تخلي الولاد. فما تدفعش بقى الزكاة
هنا لازم يكون في وضوح. قل ان كان اباؤكم وابناؤكم واخوانكم وازواجكم وعشيرتكم واموال اقترفتموها وتجارة تخشون كسادها ومساكن ترضونها احب اليكم. يبقى مش ممنوع تحبها انت ممكن تحبها ده طبيعي انك تحبها
لكن الغلط انك تحبها اكتر من الله ورسوله وجهاد في سبيله. هي دي تبقى المشكلة فطبيعي انك تحب الحاجات دي كلها. تحب اهلك. ابوك وامك واولادك واخواتك وعشيرتك. كل ده وفلوسك اللي انت تعبت فيها. كل ده
تجارتك وشركتك اللي انت عملتها. بيتك اللي انت بنيته. كل ده حبه زي ما انت عايز. لكن مش اكتر من الله ورسوله وجاهدا في سبيله وجهاد في سبيله؟ حتى الجهاد كمان يعني مش مسلا الله ورسوله خلاص ماشي لكن ما ينفعش احب حاجة من دول اكتر من الجهاد؟ ايوة
بس دي مسألة صعبة اوي. اه ما هي مسألة صعبة. يعني مين قال انها مسألة سهلة يعني؟ هو انت ليه عايز يكون يعني دخول الجنة سهل كده يعني. لا الجنة مش رخيصة
الرسول عليه الصلاة والسلام بيقول الا ان سلعة الله غالية. الا ان سلعة الله الجنة انت عشان تدخل باركينج تدفع فلوس عايز تدخل الجامعة ببلاش ما فيش حاجة ببلاش وشوف بقى الحاجات اللي ربنا اختارها لك ازاي
قل ان كان اباؤكم وابناؤكم واخوانكم اللي هي علاقات الدم. اللي هم لحمك ودمك ابائكم وقلنا الاب اللي هو كل من له عليك ولادة. يعني ابوك وجدك وابو جدك. كل دول وابناؤكم ابنك واحفاد
واولاد احفادك كل دول طالع ونازل اصول وفروع واخوانكم اخوك اللي بتعتمد عليه كل دول ما ينفعش يكونوا احب لكم. فربنا بيختار علاقات الدم دي. انا هاقول لكم على حاجة
اه دي حاجة انا شعرتها بنفسي الحقيقة وولادي صغيرين. لما كان بعت للولد كل واحد عنده اولاد صغيرين ويبدأوا يتكلموا. فالواحد يرجع البيت كده بعد الشغل مراته تقول له ايه ؟ ده انت فاتك حاجات كتير النهاردة. ده ابنك اتكلم. ابنك قال كزا. تبقى انت هتتجنن الليلة دي كنت موجود. طب ما صورته لي وما كانش فيها ساعتها موبايلات بتصور وبتاع
تبقى هتتجنن عايز تشوف الكلام ده فتبقى ايه هو خلاص الولد قدامه مسلا ساعة كده ولا حاجة وينام فتبقى عايز تقعد الساعة دي تتفرج عليه كده وهو بيلعب يمكن يقول كلمة يمكن يلعب
بطريقة كده تضحكك تبقى مبسوط كده ييجي اذان العشاء. ابقى بين صراع عندي صراع انزل اصلي العشاء في المسجد هرجع انا متأكد هلاقيه ينام ولعوا بقى واصلي وخلاص في البيت. عشان اقعد مع الولد شوية. اهي دي النقطة اخش في صراع
الصراع ده هو بقى هنا بقى قل ان كان اباؤكم وابناؤكم الى احب اليكم من الله اقوم قايم متوضي ونازل اصلي. هي دي النقطة وبعدين وازواجكم علاقات الحب والنسب وعشيرتكم
علاقات الوطنية والمواطنة واموال اقترفتموها. القرف القرف يعني القشرة اللي بتنزل صعوبة من على جزع الشجرة. عشان كده القشرة دي لما بتنزع وتتساب يوم كده تعفن فيقول لك ايه القرف ده! ده اسمه القرف
فاقترفتموها يعني اموال دي جبتوها يعني تعبتوا فيها. اموال انتم سهرتوا ليالي. سافرتوا شرقا وغربا وشمالا وجنوبا عشان تجمعوا الفلوس دية مش اموال ورستوها وخلاص مش اموال ورثتموها. مش اموال جات لكم هدايا؟ لأ. انت لما يكون مش عامل حسابك اني جاي لك فلوس. ومرة واحدة تيجي لك فلوس كده ما تعرفش جات لك ازاي
تقوم واخدها وصارفها في اي حاجة وخلاص تجيب حاجة انت صعب انك تجيبها بفلوس انت تعبان فيها. فربنا بيقول لك لأ واموال اقترفتموها فلوس تعبانين فيها فعزيزة قوي عليكم عزيزة اوي عليكم
وتجارة تخشون كسادها تجارة فيها تسويق واعلانات ومسألة حساسة جدا. لو البضاعة ما اتباعتش خلال الموسم ممكن ما تتباعش ابدا. لان خلاص الموضة بتاعتها راحت. الاحتياج لها مش موجود. مين هيشتري ملابس صوف وبلاطي تقيلة والصيف ده
دخل خلاص فالتاجر لو ما لحقش يسوقها وتجارة تخشون كسادها. يخاف من الكساد يضحي بقى من اجل تسويق بضاعته. يرجع البيت متأخر وما يشوفش اسرته ويهمل فيهم بالايام والاسابيع من اجل ان بضاعته تمشي
ربنا بيختار لك في الاية دي اعز اشياء عندك ممكن تاخدك تاخدك من اي حاجة. هي الاشياء دي اصلا متنافسة بتاخدك بياخدوك من بعض. التجارة بتاخدك من مراتك ومراتك تاخدك من امك عارفين انتم المسل بيقول لك
خايبة للغيب فهي دي النقطة انه حتى الاشياء دي اصلا متنافسة مع بعض. ومساكن ترضون ما هو الواحد بيسكن الاول وبعدين يتمنى ينقل في بيت افضل. فينقل في شقة صغيرة كده بس السباكة تعبانة في الشقة الصغيرة دي فين؟ نتمنى يركن يعني يسكن في حتة ارقى شوية
شوية فيسكن في شقة تانية يسكن في فيلا يسكن في فيلا طب عايز فيلا بحمام سباحة وبعد حاجة فيها جاكوزي وبعدين حاجة فيها جراج للعربية جوة من مدخل من مش عارف
لغاية ما يوصل للبيت اللي يرضيه. ومساكنه ترضونها. اللي هو البيت اللي انت مستريح فيه ومبسوط بقى ان انت ساكن هنا مش بتفكر كل الحاجات دي متاع الدنيا كله ده بقى
لو كان احب اليكم من الله ورسوله وجهاد في سبيله كمان ها بيحصل ايه؟ فتربصوا حتى يأتي الله بامره حتى الجهات كمان لانه تضحية بكل متع الدنيا الزائلة عشان حاجتين
خلي بالك تضحي بنفسك وبروحك وبولادك وبكله وبفلوسك وبكل حاجة انت رايح انت رايح تضحي بنفس تلقي بنفسك عشان ايه؟ عشان اعمار الارض الله! طب انا هافقد ده! انت هتعمر الارض للاخرين! ما هو مفهوم الجهاد في الاسلام مش مش مفهوم اناني
مش عشان تدافع عن نفسك بس لأ انت بتعمر الارض بازالة الطواغيت وتحرير المزلومين والمضطهدين. وعشان تنال رضا الله وجنات تخلد فيها ابدا قصور احسن من بيوتك اللي في الدنيا اللي انت راضي بها دي اللي اصلا السباكة فيها. حتى لو كويسة دلوقتي حتى الجاكوزي اللي انت فرحان به هيعطل بعد كم سنة
لكن هناك ما بتعطلش الجاكوزي هنا خالص قصور بدل البيوت دي. صحبة احسن من الصحبة بتاعتك. حور عين احسن كله احسن حتى من اهلك اللي انت بتحبهم المؤمن هيلحق بك في الجنة
بالتالي المجاهد وهو يجاهد. لازم يكون بيحب عمله اللي هو بيعمله. مش بيقول لك ده دكتور شاطر جدا وبيحب شغله يعني بيعمل شغله بفن بيعمل شغله كويس ممتاز ده شيف شاطر جدا بيحب شغله فبيطلع الاكل من ايده تعرقع. يبقى المجاهد لازم يحب
الجهاد يحب عمله. زي خالد ابن الوليد كده كان فنان بيقاتل بعبقرية بفن بشجاعة فما فيش حد عرف يقف ضده. هو الذي لم يهزم ابدا لا في الاسلام ولا في الكفر
يعني حتى لما قاد جيش قريش خده في احد وغلبنا. اكتر من كده ايه؟ ما هي دي نقطة بيحب شغله. ازاي يا جماعة المسلمين هدوا دولة الفرس والروم في نفس الوقت
في نفس الوقت المسلمين مش مسلا حاربوا دولة وبعد كده التانية لأ. مع بعض بيحاربوا اكبر حضارتين واقوى قوتين في العالم. واعدادهم اضعاف اضعاف اضعافهم وغلبوه هم الاتنين ازاي لا يهابون الموت
ويحبون الجهاد مقبلين على الجهاد. وبالنسبة لهم هو فلسفة. رايحين يحرروا الناس مش رايحين يستعمروا البلاد عشان ياخدوا البترول بتاعهم لأ هو فلسفة طب ولو حبينا المغريات الدنيوية دي اكتر من الله
ورسوله وجهاد في سبيله. هيحصل ايه يعني وتربصوا انتزروا بقى عقاب ربنا. فتربصوا حتى يأتي الله بامره. والله لا يهدي القوم الفاسقين يا نهار ابيض! ايوة امال ايه لو حبيت الحاجات دي اكتر من الله ورسوله تبقى فسقت فاسق فسقت التمرة. يعني التمرة
خرجت من القشرة بتاعتها تبقى القشرة كاملة كده والتمرة تخرج من اسمها فسقت التمرة يبقى الانسان ده فسق عن الدين او الانسان الفسق هو اللي خرج عن تعاليم ربنا مش كافر لكنه فاسق يعني خارج عن تعاليم ربنا
مقصد الشرع من القتال من الجهاد القتالي هو احقاق الحق وابطال الباطل من خلال ايه؟ سنة من سنن كده اسمها سنة التدافع سنة التدافع. ربنا سبحانه وتعالى بيقول ولولا دفع الله الناس بعضهم ببعض لفسدت الارض
ارض عند ورش ولولا دفاع الله الناس بعضهم ببعض. لولا ان ربنا جعل ناس تدفع ناس اهل الحق يقوموا فيدفعوا واهل الباطل كانت الارض فسدت. وقال في سورة الحج ولولا دفع الله الناس بعضهم ببعض لهدمت
صوامع صوامع الرهبان وبيع يعني الكنائس. المسيحيين بيعبدوا فيها المسيح عبادة شركية وصلوات جمع صلوة اللي هو المكان بتاع اليهود. او يمكن انا لخبطت في الحتت بين البيعة والصلوة العكس يعني
ومساجد يذكر فيها اسم الله كثيرة كل ده بيذكر فيه اسم ربنا وان كان العبادة بتم بطريقة خاطئة زي عند اليهود والنصارى ها ولينصرن الله من ينصره. يعني ايه؟ يعني ربنا اذن بان اهل الحق يقوموا يدفعوا اهل الباطل من اجل ايه؟ من اجل ضمان
حرية العقيدة حتى اللي احنا نراهم بيعبدوا ربنا غلط وبطريقة كفرية ونراهم حتى كفار. لكن كفروا لكنهم من اهل الكتاب. من حقهم اعبدوا ربنا بالطريقة اللي هم عايزينها حتى لو غلط. واحنا مسئوليتنا ان احنا نقوم ندفع اهل الباطل
علشان نضمن لهم حرية العقيدة. عشان لما ربنا يحاسبهم بقى ويدخلهم النار يبقى ما حدش اجبرهم يبقى هم كانوا قدامهم الاوبشنز مفتوحة وهم اللي اختاروا غلط. لكن ده مبدأ اساسي لاعمار الارض ان الناس تكون احرار. يا جماعة بدون
للحرية ما فيش اسلام يعني ايه؟ هو الاسلام قايم على ايه؟ ان ربنا هيحاسبنا وبعد كده يدخل دور النار ويدخل دور الجنة. طب هيحاسبنا ازاي لو احنا مش احرار في اتخاز قراراتنا. فالاسلام كله قايم على الحرية اصلا
تربصوا فتربصوا. طب هيحصل ايه تربصوا قال صلى الله عليه وسلم يوشك الامم ان تداعى عليكم كما تداعى الاكلات الى قصعتها يعني الامم على وشك تنزل اكل فيكم اكل زي الاكلة يعني الناس الجعانين اللي قاعدين حوالين القصعة في الفلاحين عندنا هيبقى
طبق كبير كده صينية كبيرة كده والكل قاعد ايه بيدب ايده وبياكل منها اسمها القصعة. الناس الاكلة الجعانين اللي قاعدين حوالين الاصعب بياكلوا انتم اللي بتكونوا الاكل بيتاكل قال قائل
ومن قلة نحن يومئذ هو احنا يومها هنبقى قليلين للدرجة دي قال الرسول صلى الله عليه وسلم بل انتم يومئذ كثير. لا ده انتم هتبقوا كتير جدا. الله! اومال ايه
ولكنكم غثاء كغثاء السيل وشرحناها. السيول لما بتنزل على الجبال بتلم الزبالة اللي على الجبال والفيران الميتة ورق الشجر المعفن والكلام ده كله. وتاخده في الوادي ثم السيول تنحسر وتبقى الاكوام الزبالة دي
اسمع غثاء السيل تبقوا كتير بس للاسف زبالة التعبير النبوي على فكرة. ولينزعن الله من صدور عدوكم المهابة منكم. وربنا هينزع الهيبة مش هيبقى لكم هيبة. الناس مش هتخاف منكم
عدوكم مش خايف منكم. وليقذفن الله في قلوبكم الوهن. وانتم قلوبكم مش عدوكم مش خايف منكم. وانتم بقى قلوبكم فيها ضعف وهل قال قائل يا رسول الله وما الوهن؟ قال حب الدنيا وكراهية الموت. الله! ما نكرهش الموت ده طبعا ما تكرهش الموت
انت لو بتحب حد عايز تشوفه عايز تقابله مش كده ؟ طب بتكره الموت ليه ؟ احنا ما بنكرهش الموت. المسلمين لا بيحبوا الموت ولا بيكرهوا الموت لكن لن ما نخليش الموت عقبة عندنا. مش عقبة قصاد الوصول للاهداف السامية بتاعتنا. ده الاساس. اقرا
معي بقى من خمسة وعشرين الى سبعة وعشرين. لقد نصركم الله في مواطن كثيرة ويوم حنين اذ اعجبتكم كثرتكم فلم تغن عنكم شيئا. وضاقت عليكم الارض بما فرحبت ثم وليتم مدبرين
ثم انزل الله سكينته على رسوله وعلى المؤمنين وانزل جنودا لم تروها وعذب الذين كفروا وذلك جزاء الكافرين. ثم يتوب الله من بعد ذلك على ان يشاء والله غفور رحيم. من اول السورة الايات بتحث المسلمين على قتال اعدائهم. لكن ما ينفعش حاكم
اجمع شباب الامة ويرميهم في ساحة المعركة ويقول لهم يلا حاربوا يا ولاد. لأ لازم يعلمهم فنون القتال اولا ويخبرهم اسباب النصر ايه ويدربهم على اسباب النصر. ايه اللي بيجيب النصر ويدربهم عليه؟ واسباب الهزيمة ايه؟ ويحزرهم منها
صح حلو اوي. في الايات التلاتة دول اللي هنتدبرهم بكرة بازن الله. سنجد ربنا بيذكر المؤمنين باكبر سبب للفشل والهزيمة واكبر سبب للانتصار وللنجاح والمسلمين جربوا الاتنين لقد نصركم الله في مواطن كثيرة
انتم يا ما انتصرتوا لكن ويوم حنين اذ اعجبتكم كثرتكم. لما فرحتم لانكم اول مرة جيشكم يوصل اتناشر الف فلم تغني عنكم شيئا وضاقت عليكم الارض بما رحبت. ثم وليتم مدبرين. عارفين يعني ايه؟ الصحابة طلعوا
يضرب تركوا النبي وطلعوا يجروا ده امتى لما عجبتهم كترتهم لما قالوا النهاردة لا يمكن نتغلب بسبب القلة قلة العدد. لا يمكن احنا اتناشر الف لقيت درس اللهم انا نسألك حبك وحب من يحبك وحب كل عمل يقربنا الى حبك. اللهم
وما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل الحبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك
ايكا ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل اللهم اجعل حبنا كله لك وسعينا كله في مرضاتك. اللهم اجعل القرآن الكريم
ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا. اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه او
تدبرناه اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك. اللهم بحق كل حرف في كتابك تلوناه او تدبرناه ايد بنص
المرابطين في الارض المباركة فلسطين. اللهم سدد رميهم وخيب رمي عدوهم وتقبل شهداءهم وانصرهم في جهادهم. وكن مع اخواننا بتركستان الشرقية وفي الشام وفي كشميرا وفي الهند وانصر من نصرهم واخذل من خذلهم. وطهر المسجد الاقصى من الدنس فانهم
لا يعجزونك. واكتب لنا يا ربنا ختم القرآن فيه. اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك. وتوحدت على دعوتك وتعاهدت على نصرة شريعتك
فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض الايمان بك وجميل التوكل عليك واحياء يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. وصل اللهم وسلم على محمد وعلى اله وصحبه ومن اتبع هداه. والسلام عليكم ورحمة الله. ونراكم غدا بازن الله في نفس هذا الموعد ان كنا من اهل الدنيا